text: Neymar og hinir eru úti.
text: #000001
text: Tað var lagt upp til eitt brak í Kazan í kvøld, tá Brasilia og Belgia hittust. Hett gjørdist eisini talan um ein frálíkan fórbóltsdyst vid undirhaldi, ferð, góðum málum og spenningi heilt til seinasta bríksl.
text: #000002
text: Bæði liðini søktu málið frá byrjan av. Belgia spældi við nakað ørvisi leikskipan enn undanfarnu dystirnar, og við avgerandi málskjúttunum ið báðir komu inn ímóti Japan. Hetta, saman við frálíkum umstillingum, og frálíkum avrikum av lyklaleikarum sum Hazard, De Bruyne, Lukaku og Kompany, var við til at koppa Brasilia.
text: #000003
text: Belgia kom á odda í 13. minutti. Talan var um gott hornaspark, ið Ferandinho varð trýstur til at beina í egið mál. Belgia helt fram við góðu taktunum, og tá hálvur tími var leiktur økti Belgia eftir frálíka umstilling. Lukaku dreiv bóltin sera væl fram, legði bóltin til De Bruyne ið smekkaði bóltin í longra mál.
text: #000004
text: Brasila kom væl út til 2. hálvleik, og liðið skapti nakrar góðar møguleikar. Tað eydnaðist tó bara at fáa eitt mál. Tað var eftir eina góða sending frá Coutinho, at innskifti Renato Augusto stútaði bóltin í málið.
text: #000005
text: Hóast fínt trýst frá suðuramerikanska liðnum stóð Belgia væl ímóti. Evropearnir vóru meira effektivir, og skulu spæla ímóti grannunum Fraklandi í hálvfinaluni.
text: #000006
text: Neymar og hinir eru úti. Sterka liðið hjá Tite hevði góðar vónir um eitt HM-heiti, men nú er tað ein rein evropeisk kapping um gylta steypið.
text: #000007
text: U15-genturnar skúgvaðu alla mótstøðu av vegnum
text: #000011
text: U21-landsliðið so at siga óbroytt
text: #000012